paragraph_text: Intervju s vampirom (eng. Interview with the Vampire), američki horor film redatelja Neila Jordana iz 1994. godine, baziran na istoimenoj noveli autorice Anne Rice. Glavne uloge tumače Tom Cruise i Brad Pitt, kojega je uloga u ovom filmu lansirala u zvjezdanu orbitu. Uz njih dvojicu, zapažene uloge ostvarili su Antonio Banderas koji je tom ulogom također skrenuo pozornost na sebe te tada nepoznata Kirsten Dunst.